b'\n_START_ARTICLE_\nIlmj\xc3\xa4rve Jumalailmumise kirik\n_START_PARAGRAPH_\nIlmj\xc3\xa4rve Jumalailmumise kirik on Eesti Apostlik-\xc3\x95igeusu Kiriku Tallinna peapiiskopkonna kirik Otep\xc3\xa4\xc3\xa4 vallas Ilmj\xc3\xa4rve k\xc3\xbclas._NEWLINE_Kirikut kasutab EA\xc3\x95K Tallinna peapiiskopkonna Ilmj\xc3\xa4rve Jumalailmumise kogudus. _NEWLINE_Esimene \xc3\xb5igeusu kirik ehitati Ilmj\xc3\xa4rvele aastal 1848. Puidust hoone j\xc3\xa4i aga kogudusele kitsaks ning selle asemele projekteeriti sinna uus kirik. Projekti tegi Riia arhitekt J\xc4\x81nis Fr\xc4\xabdrihs Baumanis._NEWLINE_Maa- ja telliskivist kirik ehitati Ilmj\xc3\xa4rve kroonum\xc3\xb5isa maale 1873. aastal. See on ristikujuline ja viie torniga. Kirikul on kaks suurt 1873. aastal keiser Aleksander II poolt kingitud kella. _NEWLINE_Kirik on 1999. aastast arhitektuurim\xc3\xa4lestisena riikliku kaitse all.'